Upelė
Upelė (taip pat vadinama Kaira, Kairėna) – upė Lietuvoje, Neries mažųjų intakų (su Nerimi) baseine; Neries kairysis intakas. Prasideda šalia Kairėnų, teka į šiaurės vakarus per Baniškių, Smėlynės sodus, kerta Nemenčinės plentą. Įteka į Nerį 177,4 km nuo jos žiočių, priešais Naujuosius Verkius. Turi kairįjį intaką Dvarčią. Upėvardis kildinamas nuo žodžio upė („vandens srautas“).